FORMAI PRITARTA

2014–2020 m. Europos Sąjungos struktūrinių fondų administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, 2023 m. sausio 20 d. posėdžio protokolu Nr. 1(61)

|  |
| --- |
| **PROJEKTO DALYVIŲ INFORMACIJOS ADMINISTRAVIMO INSTRUKCIJA** |

**TURINYS**

[1. PROJEKTO DALYVIO IR KITOS SĄVOKOS 2](#_Toc516234864)

[2. DALYVIŲ IR MOKYMŲ DUOMENŲ TEIKIMAS 3](#_Toc516234865)

[2.1. DALYVIO ANKETA 3](#_Toc516234866)

[2.2.](#_Toc516234867) [DALYVIO PASIEKTI REZULTATAI 8](#_Toc516234868)

[2.3.](#_Toc516234869) [INFORMACIJA APIE KURSUS 14](#_Toc516234870)

[2.4.](#_Toc516234871) [MOKYMŲ GRAFIKAS 15](#_Toc516234872)

[2.5. DALYVIŲ LANKOMUMAS 17](#_Toc516234873)

[3. PRIEDAI 18](#_Toc516234874)

# 1. PROJEKTO DALYVIO IR KITOS SĄVOKOS

1. Projekto dalyvių informacijos administravimo instrukcijoje (toliau – Instrukcija) yra nurodoma, kokia informacija apie iš Europos socialinio fondo lėšų bendrai finansuojamo projekto (toliau – projektas) dalyvius, jų lankomumą ir planuojamus mokymus ir kokia tvarka privalo būti pateikiama įgyvendinančiajai institucijai.
2. Instrukcija parengta vadovaujantis nuostatomis, įtvirtintomis šiuose teisės aktuose:
	1. 2013 m. gruodžio 17 d. Europos Parlamento ir Tarybos reglamente (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006;
	2. Projektų administravimo ir finansavimo taisyklėse, patvirtintose 2014 m. spalio 8 d. Lietuvos Respublikos finansų ministro įsakymu Nr. 1K-316 „Dėl Projektų administravimo ir finansavimo taisyklių patvirtinimo“;
	3. Europos Komisijos parengtose 2014–2020 m. programavimo periodo Europos socialinio fondo stebėsenos ir vertinimo gairėse (*ang. Programming period 2014–2020. Monitoring and Evaluation of European Cohesion Policy. European Social Fund. Guidance document)* 2015 m. birželio mėn.
3. Šioje Instrukcijoje vartojamos sąvokos:
	1. **Projekto dalyviu** laikomas asmuo, kuris atitinka visas šias sąlygas:
		1. dalyvauja tiesioginėse projekto veiklose, bet tuo pačiu metu jų neadministruoja ir nevykdo (pvz.: neveda mokymų);
		2. iš projekto gauna tiesioginę naudą;
		3. šio asmens dalyvavimo projekto veiklose išlaidos yra numatytos projekto biudžete;
		4. įskaičiuojamas į Veiksmų programos stebėsenos ir (arba) nacionalinį stebėsenos rodiklį, nustatytą projekto sutartyje (išskyrus asmenis, dalyvaujančius atviruose renginiuose);
		5. šį asmenį galima identifikuoti ir paprašyti jį pateikti asmens duomenis, reikalingus informacijai apie projekto įgyvendinimą surinkti.

|  |
| --- |
| ***Projekto dalyvių nustatymas:******Pavyzdys Nr. 1****Įgyvendinant projektą mokyklai yra skiriamos investicijos, kurių tikslas yra mokymo programų atnaujinimas. Investicijos yra skirtos mokyklai, o mokyklos mokiniai gauna netiesioginę naudą, t. y. jie nedalyvauja tiesioginėse projekto veiklose, nors ir gauna naudą dėl projekto metu sukurtų produktų. Taip pat mokiniai nėra įskaičiuojami į Veiksmų programos stebėsenos ir (arba) nacionalinį stebėsenos rodiklį. Mokiniai nėra laikomi projekto dalyviais.****Pavyzdys Nr. 2****Projekto tikslas yra padėti neįgaliems asmenims pradėti dirbti. Projekto metu siekiant minėto tikslo yra teikiamos konsultacijos neįgaliesiems. Viena iš projekto veiklų yra konsultantų mokymai, kurių metu mokoma dirbti su šia tiksline grupe. Konsultantai nėra įskaičiuojami į Veiksmų programos stebėsenos ir (arba) nacionalinį stebėsenos rodiklį.**Nors konsultantai tiesiogiai dalyvauja projekto veiklose ir gauna naudą iš projekto veiklų (pakelia kvalifikaciją), tačiau jie nėra laikomi projekto dalyviais.****Pavyzdys Nr. 3****Projekto tikslas yra valstybės tarnautojų kvalifikacijos kėlimas paslaugų piliečiams teikimo srityje. Valstybės tarnautojai tiesiogiai dalyvauja projekto veiklose ir gauna naudą (kelia kvalifikaciją), taip pat valstybės tarnautojai yra įskaičiuojami į Veiksmų programos stebėsenos ir (arba) nacionalinį stebėsenos rodiklį. Taigi valstybės tarnautojai šiuo atveju yra projekto dalyviai.* |

* 1. **Kursas** – paskaitų, seminarų, konsultacijų ar pan. rinkinys (gali būti viena ar kelios mokymų dienos). Vienas kursas atitinka vieną projekto fizinį rodiklį[[1]](#footnote-2), numatytą projekto sutarties priedo „Projekto aprašymas“ lentelėje „Projekto loginis pagrindimas“[[2]](#footnote-3).
	2. **Mokymas** – viena kurso diena arba renginys.
	3. **Grupė** – dalyvių grupė, vienu metu vienoje vietoje dalyvaujanti mokyme. Jei vykdomos individualios konsultacijos (ar individualūs mokymai), grupe laikomi tą patį kursą (pavyzdžiui, tokias pat konsultacijas) pas tą patį konsultantą (mokytoją, dėstytoją) lankantys dalyviai (nebūtinai toje pačioje vietoje ar tuo pačiu metu).

# 2. DALYVIŲ IR MOKYMŲ DUOMENŲ TEIKIMAS

## 2.1. DALYVIO ANKETA

1. Projekto vykdytojas kiekvienam projekto dalyviui pirmą jo dalyvavimo tiesioginėse projekto veiklose dieną[[3]](#footnote-4) pateikia dalyvio anketos formą (1 priedas) užpildyti. Projekto vykdytojas turi užtikrinti, kad dalyvio anketa (1 priedas) būtų užpildyta, vadovaujantis žemiau pateikta instrukcija:

|  |
| --- |
| **1.** **INFORMACIJA APIE PROJEKTĄ**  |
| Lauko pavadinimas | Lauko pildymo paaiškinimas |
| Pavadinimas | Nurodomas projekto pavadinimas pagal projekto sutartį |
| Kodas | Nurodomas projekto kodas pagal projekto sutartį |
|  |
| **2.** **BENDRA INFORMACIJA APIE PROJEKTO DALYVĮ** |
| Lauko pavadinimas | Lauko pildymo paaiškinimas |
| Dalyvavimo projekto veiklose pradžios data  | Nurodoma pirma projekto dalyvio dalyvavimo tiesioginėse projekto veiklose diena[[4]](#footnote-5). |
| Pavardė (PDD1) | Pagal šiuos duomenis yra automatiškai pildoma informacija apie dalyvio darbo statusą. Jeigu pateikti duomenys netikslūs, jų DMS neleidžia pateikti įgyvendinančiajai institucijai[[5]](#footnote-6). |
| Vardas (PDD2) |
| Gimimo data (PDD3) |
| Lytis (PDD6) | *□* Vyras (V) *□* Moteris (M) |
| El. paštas (PDD4)*xxx@xxx.xxx* | Jeigu projekto dalyvis yra mažametis arba dėl negalios ir kitų pagrįstų su įgyvendinančiąja institucija suderintų priežasčių negali užpildyti dalyvio anketos formos, dalyvio anketoje nurodoma dalyvio teisėto atstovo el. paštas ir tel. numeris. |
| Tel. Nr. (PDD5)*370xxxxxxxx (galima vesti tik skaičius, be simbolių ir tarpų)* |
|  |
| **2.1. Projekto dalyvio statusas darbo rinkoje** (pažymimas vienas labiausiai tinkantis variantas 2.1. skiltyje)*PASTABA:**Nuo 2019 m. kovo mėn. šie duomenys užpildomi automatiškai pagal Valstybinio socialinio draudimo fondo valdybos prie Socialinės apsaugos ir darbo ministerijos (toliau – Sodra) registre nurodytą informaciją.**Pildant dalyvių anketų duomenis tiesiogiai (online būdu) prisijungus prie DMS šios informacijos laukų pildyti nereikia. Jeigu naudojamos parsisiųstos (offline) formos, šią informaciją formoje nurodyti reikia, tačiau ji bus patikslinta pagal duomenis Sodros registre.* |
|  |
| Lauko pavadinimas | Lauko pildymo paaiškinimas |
| 2.1.1. Dirbantis | *□* Dirbu savarankiškai (D1); *□* Dirbu pagal darbo sutartį, valstybės tarnautojas (D2). |  Savarankiškai dirbančiais laikomi individualiųjų įmonių savininkai, tikrųjų ūkinių bendrijų ir komanditinių ūkinių bendrijų tikrieji nariai, mažųjų bendrijų nariai, asmenys, kurie verčiasi individualia veikla, kaip ji apibrėžta Gyventojų pajamų mokesčio įstatyme (advokatai, advokatų padėjėjai, notarai, antstoliai ir kiti asmenys), verslo liudijimus turintys asmenys, fiziniai asmenys, kurie verčiasi individualia žemės ūkio veikla, šeimynos dalyviai. Praktiką ar stažuotę atliekantis projekto dalyvis yra laikomas dirbančiu, jeigu už savo atliekamą darbą gauna atlyginimą. Kitu atveju dalyvis yra laikomas bedarbiu arba neaktyviu, vadovaujantis žemiau pateiktais aprašymais. |
| 2.1.2. Bedarbis | *□* Nedirbu mažiau nei 6 mėn. (B1);*□* Nedirbu nuo 6 iki 12 mėn. (B2);*□* Nedirbu daugiau nei 12 mėn. (B3). | Bedarbis – vyresnis nei 16 metų galintis dirbti asmuo, kuris nedirba pagal darbo sutartį, nėra valstybės tarnautojas, nedirba savarankiškai. Tikslus apibrėžimas pateikiamas Lietuvos Respublikos užimtumo įstatyme. Jeigu dalyvis jau yra pensinio amžiaus, tačiau gali dirbti ir darbo ieško, jis gali būti laikomas bedarbiu, jeigu jam dar nėra 75 metų (75 metų ir vyresni asmenys turėtų būti žymimi kaip ekonomiškai neaktyvūs 2.1.3 punkte). |
| 2.1.3. Ekonomiškai neaktyvus asmuo | *□* Studijuoju ar mokausi, bet nedirbu (E1); *□* Nedirbu, neieškau darbo, nestudijuoju ir nesimokau (E2). | Ekonomiškai neaktyvus asmuo – nedirbantis ir neieškantis darbo asmuo, kurio negalima priskirti nei prie užimtųjų, nei prie bedarbių (pvz.: nedirbantys mokiniai, studentai, pensininkai, dėl negalios nedirbantys asmenys, namų šeimininkai).Prie ekonomiškai neaktyvių asmenų priskiriamas asmuo nutraukęs verslą (t. y. jo įmonės, įstaigos ar organizacijos veikla yra sustabdyta, tačiau įmonė, įstaiga arba organizacija nėra likviduota, bankrutavusi ar kitais pagrindais nutraukta jos veikla).Asmuo laikomas namų šeimininku, jeigu jis savanoriškai dirba namų ūkio labui, negauna atlyginimo, neturi jokių darbinių santykių ir darbo neieško. Savanoris nėra laikomas dirbančiu asmeniu ir yra priskiriamas prie ekonomiškai neaktyvių asmenų, atsižvelgiant į tai, ar jis studijuoja, ar mokosi, ar ne.Šauktinis, net jei tam tikrą darbą jis atlieka už atlygį ar pelną laikomas neaktyviu.Asmuo, kuris yra vaiko priežiūros atostogose (kaip jos apibrėžtos Lietuvos Respublikos darbo kodekse) skaičiuojamas kaip neaktyvus asmuo, jei jis nėra registruotas kaip bedarbis. |
| **2.2. Projekto dalyvio turimas išsilavinimas** (pažymimas vienas labiausiai tinkantis variantas 2.2.1 ir 2.2.2 skiltyse) |
| Lauko pavadinimas | Lauko pildymo paaiškinimas |
| 2.2.1. Išsilavinimas |  Ikimokyklinio amžiaus vaikas (I1);☐ Pradinėse klasėse besimokantis moksleivis (iki 4 klasių) (I1); Pradinis išsilavinimas (4 klasės) (I1); Pagrindinis išsilavinimas (10 klasių) (I1); Vidurinis išsilavinimas (12 klasių); profesinė kvalifikacija (I2); Aukštasis išsilavinimas (bakalauras, magistras, mokslų daktaras) (I3); Suaugęs asmuo neturintis pradinio išsilavinimo (I4). | Nurodoma, koks yra projekto dalyvio baigtas išsilavinimas jo dalyvavimo projekto veiklose pradžioje.Asmeniu, nepriklausančiu nė vienai paminėtai grupei (I4), laikomas mokyklinio ar vyresnio amžiaus asmuo, neturintis pradinio išsilavinimo, t. y. neraštingas asmuo. Toks asmuo turėtų būti priskirtas prie asmenų, priklausančių kitoms socialinės rizikos grupėms (2.3. punkte). |
| 2.2.2. Dalyvavimas mokymuose / kursuose / švietimo programose |  Mokausi / studijuoju / dalyvauju mokymuose (I5) Nesimokau / nestudijuoju / nedalyvauju jokiuose mokymuose (I6) | „Mokymai apima bet kokias formaliojo ir neformaliojo švietimo formas – kursai darbo vietoje, kvalifikacijos kėlimo kursai (pvz.: kalbos kursai ir pan.), studijos universitete, mokymasis mokykloje ir kt.“.„Mokausi / studijuoju / dalyvauju mokymuose“ žymima tuo atveju, jeigu asmuo studijuoja formaliojo švietimo programose ir (ar) dalyvauja bet kokiuose mokymuose, kurie nėra įgyvendinami pagal projektą, kurio veiklų dalyvavimo metu pildoma anketa. |
| **2.3. Projekto dalyvio priklausymas grupėms**  |
| Lauko pavadinimas | Lauko pildymo paaiškinimas |
|  Asmuo, priklausantis socialinėms, kultūrinėms, tautinėms ir religinėms mažumoms, migrantas, užsienio kilmės asmuo (G3);  Neįgalus asmuo (G4);**** Asmuo, priklausantis socialiai pažeidžiamoms grupėms (G7); **** Asmuo nepriklausantis nė vienai socialiai pažeidžiamai grupei (G8); **** Nesutinku teikti šios informacijos (G9). | Kryželiu pažymima priklausomybė socialinei grupei „Asmuo, priklausantis socialinėms, kultūrinėms, tautinėms ir religinėms mažumoms, migrantas, užsienio kilmės asmuo“, jeigu jai priklausantys asmenys susiduria su kalbos ar kitokiais kultūriniais barjerais darbo rinkoje.Migrantu laikomas asmuo, kuris nuolat gyvena vienoje iš Europos Sąjungos valstybių narių, tačiau neturintis ES pilietybės gimimo metu (pavyzdžiui, Lietuvoje gyvenantis ne Lietuvos Respublikos pilietis).Užsienio kilmės dalyviu laikomas asmuo, kurio vienas arba abu tėvai gimė kitoje valstybėje nei pats dalyvis (pavyzdžiui, dalyvis gimė Lietuvoje, o vienas arba abu jo tėvai gimė užsienyje).Asmuo laikomas priklausantis mažumoms, jeigu jis priklauso demografinei grupei, kuri tam tikrais specifiniais bruožais skiriasi iš gyventojų daugumos (tokie specifiniai bruožai gali būti kalba, rasė, religija, įsitikinimai, socialinis vaidmuo ir pan.).Kryželiu pažymima „Neįgalus asmuo“, jei projekto dalyvis yra asmuo, kuriam Lietuvos Respublikos neįgaliųjų socialinės integracijos įstatymo nustatyta tvarka pripažintas neįgalumo lygis arba 55 procentų ir mažesnis darbingumo lygis, arba specialiųjų poreikių lygis.Asmeniu, priklausančiu socialiai pažeidžiamoms grupėms, laikomas asmuo (šeimos), dėl tam tikrų veiksnių ar aplinkybių patiriantis ar turintis pavojų patirti socialinę atskirtį ir priklauso vienai iš socialiai pažeidžiamų grupių, t. y.:* suaugę asmenys, neturintys ar stokojantys socialinių įgūdžių tinkamai prižiūrėti ir ugdyti nepilnamečius vaikus (įvaikius) šeimose;
* nepilnamečiai vaikai (įvaikiai), kuriems neužtikrintas visapusio fizinio, protinio, dvasinio, dorovinio vystymasis ir saugumo sąlygos šeimoje;
* asmenys, patiriantys psichologinę, fizinę ar seksualinę prievartą;
* asmenys, patiriantys smurtą, ir jų šeimos nariai;
* asmenys, išnaudojami prekybai žmonėmis ir jų šeimos nariai;
* asmenys, įsitraukę ar linkę įsitraukti į nusikalstamą veiklą ir jų šeimos nariai;
* asmenys, piktnaudžiaujantys alkoholiu, narkotinėmis, psichotropinėmis medžiagomis ir jų šeimos nariai;
* asmenys, turintys priklausomybę nuo alkoholio, narkotinių, psichotropinių medžiagų, azartinių lošimų ir jų šeimos nariai;
* elgetaujantys, valkataujantys, benamiai asmenys ir jų šeimos nariai;
* asmenys, neturintys ar stokojantys motyvacijos dalyvauti darbo rinkoje.

Taip pat gali būti priskiriami asmenys, patiriantys socialinę atskirtį dėl kitų aplinkybių ir veiksnių ir priklausantys kitoms projektų finansavimo sąlygų aprašuose (toliau – PFSA) nurodytoms socialiai pažeidžiamoms grupėms.Projekto dalyvis gali atsisakyti teikti šią informaciją (žymima „Nesutinku teikti šios informacijos“), jeigu priklausymas socialiai pažeidžiamai grupei nėra sąlyga, pagal kurią dalyvis įtraukiamas į projekto veiklas (t. y. su dalyviu susijusios išlaidos yra tinkamos patirti, jeigu jis priklauso konkrečiai nustatytai socialiai pažeidžiamai grupei). |
|  |
| **3. INFORMACIJA APIE PROJEKTO DALYVIO ATITIKTĮ PAPILDOMIEMS KRITERIJAMS** |
| Lauko pavadinimas | Lauko pildymo paaiškinimas |
| Ministerijos arba įgyvendinančiosios institucijos suformuluotas kriterijus (K1).  | Taip *□* Ne *□* | Anketoje gali būti nurodyti projekto dalyviui nustatyti papildomi kriterijai (jeigu tokie yra nustatyti PFSA ir (arba) projekto sutartyje) |
|  |
| **4. KITI POŽYMIAI** |
| Lauko pavadinimas | Lauko pildymo paaiškinimas |
| Ministerijos arba įgyvendinančiosios institucijos suformuluotas kitas požymis/klausimas (Kp). | Anketoje gali būti nurodytas papildomas klausimas/požymis (jeigu toks yra nustatytas PFSA ir (arba) projekto sutartyje). Tai tekstinis laukas.  |

1. Projekto vykdytojas, kaip asmens duomenų valdytojas, privalo informuoti projekto dalyvį apie jo asmens duomenų tvarkymą, t.y., kokiu tikslu yra renkami ir tvarkomi projekto dalyvio asmens duomenys (projekto vykdytojas privalo dalyviui kartu su dalyvio anketa (1 priedas) įteikti pranešimą dėl asmens duomenų tvarkymo (9 priedas)), ir užtikrinti projekto dalyvio teisę susipažinti su projekto vykdytojo saugomais jo asmens duomenimis. Projekto vykdytojas taip pat turi tvarkyti dalyvio anketoje pateiktus projekto dalyvio duomenis vadovaudamasis asmens duomenų apsaugą reglamentuojančiais teisės aktais.
2. ES struktūrinių fondų svetainėje yra skelbiama bendra, konkrečiam PFSA ar projektui nepritaikyta, dalyvio anketos forma (1 priedas) (ji naudojama tuo atveju, jeigu projekto vykdytojas veiklas įgyvendinti pradeda iki projekto sutarties pasirašymo). Dalinai užpildytą dalyvio anketą projekto vykdytojas gali atsisiųsti iš DMS.
3. Projekto vykdytojas per DMS teikia projekto dalyvių, kurių išlaidos arba pasiektos stebėsenos rodiklių reikšmės yra deklaruojamos, duomenis[[6]](#footnote-7). Įgyvendinančioji institucija prieš patvirtindama mokėjimo prašymą, patikrina ir patvirtina deklaruotų dalyvių duomenis.
4. Jei projekto vykdytojas turi prieigą prie viešuose registruose, valstybės ar savivaldybių informacinėse sistemose esančios informacijos apie projekto dalyvius arba turi informaciją apie projekto dalyvius (ir gali patikros vietoje metu pagrįsti projekto dalyvio ar teisėto jo atstovo pateiktos informacijos teisingumą), jis gali neprašyti projekto dalyvio pildyti anketos ((arba jos priedas) dalies). Ši nuostata turi būti nustatyta projekto sutartyje arba PFSA.
5. Jeigu projekto dalyvis yra mažametis arba dėl negalios negali užpildyti dalyvio anketos formos (1 priedas), projekto dalyvio anketą vietoj dalyvio užpildo jo tėvai ar globėjai.
6. Projektuose, kuriuose tam tikras dalyvio amžius yra kriterijus, pagal kurį nustatomas atitikimas projekto tikslinei grupei, gimimo datos teisingumą projekto vykdytojas patikrina vadovaudamasis projekto dalyvio parodytu asmens gimimo datą patvirtinančiu dokumentu ir/arba viešųjų registrų duomenimis.
7. Projektuose, kuriuose dalyvio gyvenvietė yra kriterijus, pagal kurį nustatomas atitikimas projekto tikslinei grupei, projekto dalyvis nurodo savo gyvenvietę (savivaldybės, miesto arba miestelio, kaimo ir seniūnijos pavadinimą) ir duomenų teisingumą patvirtinta savo parašu.
8. Projekto vykdytojas dalyvių duomenis įgyvendinančiajai institucijai pateikia per DMS, užpildydamas juos tiesiogiai (*online* būdu) arba naudojant offline formą (6 priedas). Dalyvių duomenų ruošinį galima užpildyti iš Xml rinkmenos.
9. Jeigu projekto dalyviai neturi jokių teisinių santykių su Lietuvos valstybe arba dėl kitų objektyvių priežasčių jų darbo statuso duomenų negalima automatiškai gauti iš Sodros registro, projekto vykdytojas kreipiasi į įgyvendinančiąją instituciją ir (su ja suderinęs) dalyvių duomenis teikia *pdf* forma (6 priedas), ją pridėdamas prie DMS pranešimo įgyvendinančiajai institucijai. Tokiu atveju informacija apie darbo statusą renkama kartu su dalyvio anketa arba kitu būdu užtikrinant atsekamumą (pavyzdžiui, jeigu dalyvis informaciją apie savo darbo statusą atsiunčia el. paštu, šis laiškas išsaugomas prie anksčiau pildytos dalyvio anketos ir esant poreikiui gali būti pateikiamas įgyvendinančiajai institucijai). Tais atvejais, kai dėl objektyvių priežasčių dalyvio darbo statuso negalima automatiškai gauti iš Sodros registro arba tai antras žmogus projekte, kurio vardas, pavardė ir gimimo data sutampa, pateikiant tokių dalyvių duomenis įgyvendinančiajai institucijai kartu su pdf forma pateikiama ir pirminio dokumento, įrodančio pateiktos dalyvio informacijos (vardo, pavardės ir gimimo datos) teisingumą, kopija.

## 2.2. DALYVIO PASIEKTI REZULTATAI

1. Kai projekto dalyvis baigia dalyvavimą projekte, projekto vykdytojas per DMS[[7]](#footnote-8) tiesiogiai (*online* būdu*)* arba pildydamas pdf formą (7 priedas) teikia informaciją apie dalyvio dalyvavimo pabaigos datą ir per 28 dienas po pabaigimo pasiektą rezultatą. Dalyvių rezultatų duomenų ruošinį galima užpildyti iš Xml rinkmenos.
2. Informacija teikiama su artimiausiu teikiamu mokėjimo prašymu vadovaujantis žemiau pateikta instrukcija:

|  |
| --- |
| **7.** **INFORMACIJA APIE DALYVAVIMĄ PROJEKTO VEIKLOSE**  |
| Lauko pavadinimas | Lauko pildymo paaiškinimas |
| 7. Informacija apie dalyvavimą projekto veiklose | Dalyvavimo projekto veiklosepradžios data (PR) | Laukas užpildomas automatiškai ir neredaguojamas. Nurodyta data turi sutapti su pirma projekto dalyvio dalyvavimo tiesioginėse projekto veiklose diena (anketos pildyto data)[[8]](#footnote-9). |
| Dalyvavimo projekto veiklose pabaigos data (PB) | Nurodoma faktinė projekto dalyvio dalyvavimo projekto veiklose pabaigos data (metai, mėnuo, diena). Jei projekto dalyvis dalyvauja keliose projekto veiklose, nurodoma dalyvavimo paskutinėje projekto veikloje pabaigos data. |
|  |
| **8.** **INFORMACIJA APIE PROJEKTO DALYVIO PASIEKTUS REZULTATUS (***Galima pažymėti daugiau nei vieną atsakymą vienam dalyviui. Privaloma pažymėti bent vieną variantą, išskyrus tuos atvejus, kai turi būti pažymimas tik požymis R2. R2 požymis užpildomas automatiškai.***)** |
| Lauko pavadinimas |  Pasiekimo data | Lauko pildymo paaiškinimas |
| 8.1. Informacija apie pasiektus rezultatus | *□* Ekonomiškai neaktyvus asmuo, kuris baigęs dalyvavimą pradėjo ieškoti darbo (R1) |  | Rezultatas pažymimas, jeigu projekto dalyvis buvo ekonomiškai neaktyvus asmuo projekto pradžioje (atitinkamai pažymėta projekto dalyvio anketoje) ir baigęs dalyvauti projekto veiklose ieško darbo.Pradėjęs ieškoti darbo asmuo – asmuo, kuris: 1) viešųjų įdarbinimo tarnybų buvo naujai užregistruotas kaip ieškantis darbo; 2) pasirašė sutartį dėl tarpininkavimo įdarbinant paslaugų teikimo srityje arba 3) pats aktyviai ieško darbo, t. y. yra paskelbęs savo gyvenimo aprašymą bent vienoje įdarbinimo tarnybos interneto svetainėje.Jeigu pažymimas šis punktas, negali būti pažymėtas „Dalyvis, kuris baigęs dalyvavimą pradėjo dirbti, įskaitant savarankišką darbą“. |
| *□* Dalyvis, kuris baigęs dalyvavimą pradėjo dirbti, įskaitant savarankišką darbą (R2) |  | Rezultatas pažymimas, jeigu projekto dalyvis buvo ekonomiškai neaktyvus asmuo arba bedarbis projekto pradžioje (atitinkamai pažymėta projekto dalyvio anketoje) ir baigęs dalyvauti projekto veiklose dirba (įskaitomi ir savarankiškai dirbantys asmenys).Jeigu pažymimas šis punktas, negali būti pažymėtas „Ekonomiškai neaktyvus asmuo, kuris baigęs dalyvavimą pradėjo ieškoti darbo“.PASTABA:Nuo 2019 m. kovo mėn. šis rodiklis užpildomas **automatiškai** pagal Sodros registre nurodytą informaciją.  |
| *□* Dalyvis, kuris baigęs dalyvavimą, pradėjo mokytis (R3) |  | Rezultatas pažymimas, jeigu projekto dalyvis baigęs dalyvauti projekto veiklose tęsia arba pradeda formalųjį arba neformalųjį mokymąsi. |
| *□* Dalyvis, kuris baigęs dalyvavimą įgijo kvalifikaciją (R4) |  | Rezultatas pažymimas, jeigu projekto dalyvis įgijo kvalifikaciją (žinias, gebėjimus ar kompetenciją)pagal formaliojo ir/ar neformaliojo švietimo patvirtintas (akredituotas) programas (išskyrus pagal vaikų neformaliojo švietimo programas)**.** Neformaliojo švietimo programos turi būti patvirtintos (akredituotos) ir patalpintos: (<https://www.aikos.smm.lt/Registrai/Kvalifikacijos-tobulinimo-programos/SitePages/Pagrindinis.aspx?ss=990fe91d-1009-402d-835a-c879bb4f540e>).  |
| 8.2. Informacija apie pasiektus rezultatus *(taikoma tik projektams, įgyvendinamiems pagal Jaunimo užimtumo iniciatyvą (JUI)* | □ Dalyvis, kuris pabaigė veiklą, finansuojamą pagal JUI. (R5) |  | Dalyvis laikomas pabaigusiu veiklą, finansuojamą pagal JUI, jeigu jis šioje veikloje dalyvavo pagal numatytą grafiką iki paskutinės veiklos įgyvendinimo dienos. |
| *□* Dalyvis, kuris po dalyvavimo JUI projekto veiklose gavo pasiūlymą dirbti, tęsti mokymąsi, atlikti praktiką, stažuotę. (R6) |  | Pasiūlymu yra laikomas darbdavio, mokymo įstaigos ar pan. savanoriškas pažadas dalyviui sudaryti įpareigojantį susitarimą dėl darbo, mokslo, praktikos, stažuotės. Dalyviui su šiuo pasiūlymu sutikus, jis tampa legaliu abiejų šalių įsipareigojimu.Pasiūlymu nėra laikoma:* Kai pats galimybių dirbti ir mokytis ieškojęs dalyvis pradeda dirbti / mokytis.
* Jaunimo centras ar atitinkama institucija pasiūlo dalyviui kreiptis į tam tikrą darbdavį ar mokymo įstaigą.
* Praktikų, stažuočių pasiūlymai, kurie yra to paties projekto, kuriame dalyvauja dalyvis, veikla.
 |
| 8.3. | Neatitinka nei vieno anksčiau pateikto aprašymo grupės (R8) |  | Jeigu dalyvis neatitinka nei vieno rezultato, projekto vykdytojas turi pateikti projekto dalyvio dalyvavimo veiklose datą. SFMIS2014 automatiškai patikrinus projekto dalyvio statusą dalyvavimo projekto veiklose pabaigos dienai, bus nustatytas atitinkamas rezultatas.  |

1. Jeigu projekto dalyvis, kurio rezultatas jau yra pateiktas įgyvendinančiajai institucijai, vėl pradeda dalyvauti projekto veiklose, projekto vykdytojas pakartotinai fiksuoja rezultatus, pasiektus per 28 dienas po to, kai jis antrą kartą baigia dalyvauti projekte. Per DMS pateikiama patikslinta dalyvavimo pabaigos data ir pasiektas rezultatas.
2. Teikdamas informaciją apie projekto dalyvio pasiektus rezultatus, projekto vykdytojas turi atsižvelgti, jog teikiama informacija turėtų parodyti projekto dalyvio situacijos pokytį lyginant su projekto pradžia. Žemiau pateikiami pavyzdžiai:
	1. Pokyčiai darbo rinkos padėtyje: požymis „Dalyvis, kuris baigęs dalyvavimą, pradėjo dirbti įskaitant savarankišką darbą (R2)“:

##### Pavyzdys Nr. 1: Nedirbantis/ekonomiškai neaktyvus dalyvis po dalyvavimo projekto veiklose įsidarbina

*Projekto dalyvis projekto metu dalyvauja kalbos kursuose. Praėjus 2 savaitėms po sėkmingo kurso baigimo ir sertifikato gavimo projekto dalyvis atidaro vertimų biurą (t. y. tampa savarankiškai dirbančiu asmeniu).*

🡪Turėtų būti pažymėtas punktas „Dalyvis, kuris baigęs dalyvavimą pradėjo dirbti, įskaitant savarankišką darbą (R2)“. Taip pat, kadangi dalyvis įgijo kvalifikaciją turėtų būti pažymėtas ir punktas „Dalyvis, kuris baigęs dalyvavimą, įgijo kvalifikaciją (R4)“.

**Kalbos kursai**

**Dalyvio anketoje pažymėta “bedarbis”**

**x**

**28 dienos**

**Savarankiškai dirbantis**

**Pradžia**

**Pabaiga**

**Bedarbis**

**“Dalyvis, kuris baigęs dalyvavimą, įgijo kvalifikaciją”**

**“Dalyvis, kuris baigęs dalyvavimą, pradėjo dirbti”**

* 1. Pokyčiai dėl projekto dalyvio išsilavinimo: požymis „Dalyvis, kuris baigęs dalyvavimą, pradėjo mokytis (R3)“:

##### Pavyzdys Nr. 2: Dalyvis, dalyvaujantis kituose mokymuose po dalyvavimo projekto veiklose pabaigos

*Pradėdamas dalyvauti projekto veiklose, dalyvis lankė neakivaizdinius kalbos kursus. Projekto metu kalbos kursus dalyvis pabaigė. Baigęs dalyvauti projekto veiklose projekto dalyvis ėmė mokytis dieniniuose IT kursuose.*

Šiuo atveju dalyvis neturėtų būti pažymėtas kaip „Dalyvis, kuris baigęs dalyvavimą, pradėjo mokytis (R3)“, nes dalyvis mokėsi ir pradėdamas dalyvauti projekto veiklose, taigi pokyčio šiuo atveju nėra. Tokiu atveju žymima, kad dalyvis „neatitinka nei vieno anksčiau pateikto aprašymo grupės (R8)“.

**Dalyvio anketoje pažymėta**

**“Asmuo, kuris šiuo metu dalyvauja mokymuose (I5)”**

**Nėra pažymima “Dalyvis, kuris baigęs dalyvavimą, pradėjo mokytis (R3)”**

**x**

**Kalbos kursai**

 **3 mėn. projekto veiklos**

**IT kursai**

**Pradžia**

**Pabaiga**

##### Pavyzdys Nr. 3: Dalyvis, pradėjęs dalyvauti mokymuose po dalyvavimo projekto veiklose pabaigos.

*Dalyvis, kuris pradėdamas dalyvauti projekte niekur nesimokė, baigęs mokymus ir tuo pačiu dalyvavimą projekto veiklose, pradeda mokytis kitame projekte (projektai ir veiklos/mokymai yra atskiri).*

🡪 Jeigu naujame projekte dalyvis pradeda mokytis per 28 dienas nuo mokymų šiame projekte baigimo, jis turėtų būti laikomas „Dalyviu, kuris baigęs dalyvavimą, pradėjo mokytis(R3)“

🡪 Jeigu naujame projekte dalyvis pradeda mokytis po daugiau nei 28 dienas nuo mokymų šiame projekte baigimo, jis **nėra** laikomas Dalyviu, kuris baigęs dalyvavimą, pradėjo mokytis(R3)“.

* 1. Pokyčiai dėl projekto dalyvio išsilavinimo: požymis „Dalyvis, kuris baigęs dalyvavimą, įgijo kvalifikaciją (R4)“:

##### Pavyzdys Nr. 4: Kvalifikacija, įgyta iki baigimo dalyvauti projekto veiklose

*Dalyvaudamas projekto veiklose dalyvis lankė kalbos kursus ir įgijo kvalifikaciją. Po kalbos kursų dalyvis dalyvavo projekto IT mokymuose, kurie kvalifikacijos nesuteikia.*

Šiuo atveju, nėra svarbu, kuriuo metu buvo įgyta kvalifikacija. Jeigu ji įgyta dalyvavimo projekto veiklose metu, dalyvis yra pažymimas kaip „Dalyvis, kuris baigęs dalyvavimą, įgijo kvalifikaciją(R4).

**Kalbos kursai**

**Pažymima “Dalyvis, kuris baigęs dalyvavimą, įgijo kvalifikaciją (R4)“**

**x**

**IT mokymai**

**Pradžia**

**Pabaiga**

*Įgyta kvalifikacija*

* 1. Pokyčiai dėl projekto dalyvio, dalyvavusio projekto veiklose finansuotose pagal JUI: požymis „Dalyvis, kuris pabaigė veiklą, finansuojamą pagal JUI (R5)“:

##### Pavyzdys Nr. 5: Dalyvis, kuris pabaigė veiklą, finansuojamą pagal JUI (R5)

##### Dalyvis JUI veikloje dalyvavo pagal numatytą grafiką iki paskutinės veiklos įgyvendinimo dienos.

**Veikla (4 mėn.)**

…

**Pažymima „Dalyvis, kuris pabaigė veiklą, finansuojamą pagal JUI (R5)“**

**Veikla (4 mėn.)**

 ***Projektas (2 metai)***

**JUI veikla**

**Pradžia**

**Pabaiga**

##### Pavyzdys Nr. 6: Dalyvis, kuris nepabaigė veiklos, finansuojamos pagal JUI

##### Dalyvis JUI veikloje dalyvavo pagal numatytą grafiką, tačiau įsidarbino ir paliko projektą, dar nepasibaigus veiklai, finansuojamai pagal JUI.

##### Tokiu atveju dalyvis nėra laikomas pabaigusiu minėtą veiklą.

**JUI veikla (4 mėn.)**

**Įsidarbinimas**

**Veikla (4 mėn.)**

**Nėra žymima „Dalyvis, kuris pabaigė veiklą, finansuojamą pagal JUI (R5)“**

 ***Projektas (2 metai)***

**Pradžia**

**Pabaiga**

…

* 1. Pokyčiai dėl projekto dalyvio, dalyvavusio veiklose finansuotos pagal JUI: požymis „Dalyvis, kuris po dalyvavimo projekto veiklose, gavo pasiūlymą dirbti, tęsti mokymąsi, atlikti praktiką, stažuotę (R6)“:

##### Pavyzdys Nr. 7: Dalyvis atsisako pasiūlymo ir tęsia dalyvavimą projekte.

*Dalyvavimo projekte metu dalyvis gauna praktikos pasiūlymą, tačiau jo atsisako ir toliau tęsia dalyvavimą projekto veikloje, finansuojamoje pagal JUI, kaip buvo suplanuota pagal grafiką.*

Asmeniui pabaigus projekto veiklą, jis turėtų būti pažymimas kaip „Dalyvis, kuris pabaigė veiklą, finansuojamą pagal JUI (R5)“.

Asmuo nėra laikomas „dalyviu, kuris po dalyvavimo projekto veiklose gavo pasiūlymą dirbti, tęsti mokymąsi, atlikti praktiką, stažuotę (R6)“, nes pasiūlymas dėl praktikos buvo gautas ne po JUI finansuojamos veiklos pabaigimo.

##### Pavyzdys Nr. 8: Universiteto pasiūlymas mokytis

*Dalyvis, dalyvaudamas projekte, gauna universiteto pasiūlymą mokytis ir iš karto palieka projektą. Pasiūlytos studijos universitete prasideda po 3 mėn. nuo pasiūlymo gavimo ir projekto dalyvio išėjimo iš projekto.*

Dalyvis nepabaigė visos suplanuotos veiklos, todėl nėra žymimas kaip „Dalyvis, kuris pabaigė veiklą, finansuojamą pagal JUI (R5)“.

Tačiau dalyvio išėjimas iš projekto sutampa su pasiūlymo mokytis gavimu, todėl jis yra laikomas „dalyviu, kuris po dalyvavimo projekto veiklose gavo pasiūlymą dirbti, tęsti mokymąsi, atlikti praktiką, stažuotę (R6)“.

##### Pavyzdys Nr. 9: Praktika kaip kita to paties projekto veikla

*Dalyvis dalyvauja projekte, kurį sudaro dvi dalys: pirmosios dalies metu dalyviai yra motyvuojami, antrosios dalies metu dalyviai gauna praktikos pasiūlymus (praktika yra projekto veikla).*

Dalyvis nėra laikomas „dalyviu, kuris po dalyvavimo projekto veiklose gavo pasiūlymą dirbti, tęsti mokymąsi, atlikti praktiką, stažuotę (R6)“, nes tai nėra rezultatas gautas **po** dalyvavimo pabaigos.

##### Pavyzdys Nr. 10: Praktika kaip kito projekto veikla

*Dalyvis dalyvauja projekte Nr. 1, kurio metu dalyviai yra motyvuojami dirbti, mokytis ar pan. Baigęs dalyvavimą šiame projekte dalyvis pradeda dalyvauti projekte Nr. 2 (taip pat pagal JUI finansuojamame), kurio metu dalyviai gauna praktikos pasiūlymus (praktika yra projekto veikla).*

Šis dalyvis bus skaičiuojamas du kartus.

**Projekte Nr. 1**

Dalyvis yra laikomas „dalyviu, kuris po dalyvavimo projekto veiklose gavo pasiūlymą dirbti, tęsti mokymąsi, atlikti praktiką, stažuotę (R6)“.

Jeigu dalyvis pabaigė suplanuotas veiklas projekte Nr. 1, jis taip pat turi būti žymimas kaip „Dalyvis, kuris pabaigė veiklą, finansuojamą pagal JUI (R5)“.

**Projekte Nr. 2**

Dalyvis yra registruojamas iš naujo ir atitinkamai atskirai pildomi jo rezultatai po projekto Nr. 2 baigimo.

1. Visuotinės dotacijos priemonių atveju (taip pat kitais atvejais, jeigu tai pagrįstai nustatoma PFSA), kai iš anksto yra aiškus projekto dalyvio pasiektas rezultatas, jis gali būti nurodomas neapklausiant projektų dalyvių, remiantis visuotinės dotacijos valdytojo vidaus procedūrose arba PFSA nurodyta informacija. Informacija apie projekto dalyvio pabaigos datą ir rezultatus, pasiektus per 28 dienas nuo jo dalyvavimo projekto veiklose pabaigos, teikiama per DMS su artimiausiu teikiamu mokėjimo prašymu.
2. Įgyvendinančioji institucija prieš tvirtindama mokėjimo prašymą patvirtina projektų dalyvių, baigusių dalyvavimą mokėjimo prašymo ataskaitiniu laikotarpiu, pasiektus rezultatus. Prieš tvirtindama galutinį mokėjimo prašymą įgyvendinančioji institucija patvirtina visų projekto veiklas baigusių projekto dalyvių pasiektus rezultatus.

## 2.3. INFORMACIJA APIE KURSUS

1. Pasirašius sutartį įgyvendinančioji institucija užpildo informaciją apie projekto kursus (8 priedas) ir pateikia per DMS projekto vykdytojui suderinti ir papildyti. Informacija suderinama iki pirmo mokymų grafiko pateikimo.
2. Informacijos apie kursus formoje (8 priedas) pažymima informacija apie planuojamus kursus (pavadinimai, trukmė, dėstytojas ir pan.) ir šios instrukcijos 23 punktu vadovaujantis nustatyti projekto vykdytojo įsipareigojimai dėl mokymų grafiko (2.4. skirsnis „Mokymų grafikas“, 2 priedas) ir projekto dalyvių mokymų lankomumo (2.5. skirsnis „Projekto dalyvių lankomumas“, 3 priedas) teikimo.
3. Įgyvendinančioji institucija nustato poreikį teikti mokymų grafiką (2 priedas) ir projekto dalyvių mokymų lankomumo supaprastintą suvestinę (3 priedas) per DMS dalyvių modulį tais atvejais, kai tai reikalinga kokybiškam projekto valdymui užtikrinti.
4. Projekto vykdytojas gali neteikti mokymų grafiko (2,4 priedai) ir supaprastintos mokymų lankomumo suvestinės (3 priedas) (mokymo dalyvių sąrašų su parašais (5 priedas) tais atvejais, kai projekto dalyviai dalyvauja tokiose projekto veiklose, kaip:
	1. parama įdarbinimui,
	2. formalųjį švietimą papildantis ugdymas,
	3. mokymasis arba studijos pagal formaliojo švietimo programas ar jų modulius (formalusis švietimas apima pradinį, pagrindinį, vidurinį ugdymą, formalųjį profesinį mokymą ir aukštojo mokslo studijas),
	4. ugdymas pagal ikimokyklinio, priešmokyklinio ugdymo programas,
	5. stažuotės, praktikos,
	6. vizitai užsienyje, užsienyje vykstančios konferencijos ar seminarai;
	7. savarankiškas darbas (kaip mokymosi ar kvalifikacijos tobulinimo forma),
	8. kitais įgyvendinančios institucijos nustatytais atvejais.

## 2.4. MOKYMŲ GRAFIKAS

1. Jeigu yra planuojama vykdyti mokymų veiklas, projektų vykdytojai iki einamojo mėnesio paskutinės dienos įgyvendinančiajai institucijai per DMS teikia kito mėnesio mokymų grafiką (2, 4 priedai). Jeigu pasirašius projekto sutartį veiklos pradedamos įgyvendinti tą patį mėnesį, šio mėnesio mokymų grafikas (2,4 priedai) pateikiamas ne vėliau kaip prieš 1 dieną iki mokymo pradžios.
2. Mokymų grafikas (2 priedas) pildomas tik tiesiogiai (*online* būdu), vadovaujamasi žemiau pateikta instrukcija:

|  |  |  |
| --- | --- | --- |
| Nr. | Lauko pavadinimas | Lauko pildymo paaiškinimas |
| 1. | Nr. | Nurodomas teikiamo mokymų grafiko numeris. Teikiant patikslintą mokymų grafiką, pirminis mokymų grafiko pateikimo numeris nesikeičia. |
| 2. | Data | Nurodoma mokymų grafiko sukūrimo data. Teikiant patikslintą mokymų grafiką, pirminė mokymų grafiko pateikimo data nesikeičia. |
| 3. | Patikslinimo data | Nurodoma mokymų grafiko patikslinimo data. |
| 4. | Ataskaitinis laikotarpis: nuo-iki | Nurodomas laikotarpis, už kurį teikiamas mokymų grafikas (formatu nuo: 0000-00-00 iki: 0000-00-00). Pradinė laikotarpio data nurodoma automatiškai nuo veiklų įgyvendinimo pradžios arba nuo ataskaitinio laikotarpio pabaigos datos ankstesniame mokymų grafike.  |
| 5. | Mokymai per ataskaitinį laikotarpį nevyks | Nurodoma, kai mokymai per ataskaitinį laikotarpį nevyks. |
| 6. | Pastabos | Nurodomos bendros pastabos dėl mokymų grafiko (jei reikia). Laukas nėra privalomas užpildyti. Šio lauko informacijai pasikeitus, nėra privaloma tikslinti mokymų grafiką. |
| 7. | Projekto kodas | Automatiškai nurodomas projekto kodas pagal projekto sutartį. |

|  |  |  |
| --- | --- | --- |
| Nr. | Lauko pavadinimas | Lauko pildymo paaiškinimas |
| 8. | Nr. | Automatiškai nurodomas pildomos eilutės numeris didėjimo tvarka. |
| 9. | Kurso numeris | Iš sąrašo pasirenkamas kurso numeris.  |
| 10. | Kurso pavadinimas | Iš sąrašo pasirenkamas kurso pavadinimas, kuris suderintas su įgyvendinančiąja institucija informacijos apie kursus formoje ir atitinka projekto sutarties priedo „Projekto aprašymas“ lentelėje „Projekto loginis pagrindimas“ nurodytą fizinį rodiklį. |
| 11. | Grupės numeris  | Nurodomas grupės numeris (triženkliu formatu, pavyzdžiui, „001“). Jei šį kursą lanko tik viena grupė, grupės numeris privalo būti nurodytas taip pat. |
| 12.. | Mokymo vieta (adresas, auditorija (jeigu reikia) | Nurodomas tikslus adresas, kur vyks mokymas (vietovės pavadinimas, gatvė ir pastato numeris, taip pat įtraukiamas pastato korpuso, laiptinės, įėjimo ar aukšto numeris), įstaigos, kurioje vyksta mokymas, pavadinimas. Nurodomas kabineto, auditorijos ar salės, kuriuose vyks mokymas, numeris ar pavadinimas (jeigu reikia). |
| 13. | Mokymo data | Nurodomi metai, mėnuo, diena, kada vyks mokymas (formatu 0000-00-00). |
| 14. | Mokymo pradžia | Nurodomas mokymo pradžios laikas, pvz., 9:00 val. Kai vykdomos individualios konsultacijos (ar individualūs mokymai), nurodomas šias konsultacijas teikiančio konsultanto (mokytojo, dėstytojo ar kt. specialisto) darbo dienos pradžios laikas. |
| 15. | Mokymo pabaiga | Nurodomas mokymo pabaigos laikas. Kai vykdomos individualios konsultacijos (ar individualūs mokymai), nurodomas šias konsultacijas teikiančio konsultanto (mokytojo, dėstytojo ar kt. specialisto) darbo dienos pabaigos laikas. |
| 16. | Dalyvių skaičius  | Nurodomas planuojamas grupės dalyvių skaičius. Informacijai pasikeitus, grafiko tikslinti nereikia. Kai vykdomos individualios konsultacijos (ar individualūs mokymai), nurodomas planuojamų konsultuoti (mokyti) dalyvių skaičius. |
| 17. | Komentarai | Nurodomas dėstytojas individualių veiklų atveju, lektoriaus tel. nr. (jeigu reikia), pietų pertraukos laikas ir kt. svarbi informacija. |

1. Pasikeitus pateikto mokymų grafiko (2, 4 priedai) informacijai, visais atvejais projekto vykdytojas apie pakeitimus informuoja įgyvendinančiąją instituciją ne vėliau kaip prieš 1 dieną iki pakeitimų pradžios, pateikdamas patikslintą mokymų grafiką.
2. Mokymų grafike (2,4 priedai) istoriniai duomenys netaisomi. Apie istorinių duomenų pakeitimą įgyvendinančioji institucija informuojama atskirai, įvertinusi istorinių duomenų pasikeitimų kiekį ir keliamą riziką, įgyvendinančioji institucija gali nepripažinti susijusių išlaidų tinkamomis finansuoti arba pradėti pažeidimo tyrimą. Istoriniais duomenimis yra laikoma visa informacija, susijusi su mokymais, kurių data yra ankstesnė nei mokymų grafiko tikslinimo data.
3. Projekto sutarties pasirašymo metu arba projekto įgyvendinimo metu įgyvendinančioji institucija, remdamasi Instrukcijos 22 punktu, gali nustatyti išimtį neteikti informacijos apie projekto dalyvių lankomumą (žr. skirsnį 2.5 skirsnį *Dalyvių lankomumas*). Tokiu atveju yra teikiami mokymo(-ų) dalyvių sąrašai su parašais ir supaprastintas mokymų grafikas per DMS[[9]](#footnote-10) (4 priedas), jį prisegant prie komunikacinės žinutės. Supaprastinto mokymų grafiko formą (4 priedas Supaprastintas mokymų grafikas) projekto vykdytojui pateikia įgyvendinančioji institucija el. paštu (DMS komunikacine žinute).

## 2.5. DALYVIŲ LANKOMUMAS

1. Projekto sutarties pasirašymo metu arba projekto įgyvendinimo metu įgyvendinančioji institucija, remdamasi Instrukcijos 22 punktu, gali nustatyti išimtį neteikti informacijos apie projekto dalyvių lankomumą (3 priedas). Tokiu atveju yra teikiami mokymo(-ų) dalyvių sąrašai su parašais.
2. Su mokėjimo prašymu deklaruodamas su projekto dalyviais susijusias išlaidas arba pasiektus stebėsenos rodiklius, projekto vykdytojas įgyvendinančiajai institucijai teikia užpildytą projekto dalyvių supaprastintą mokymų lankomumo suvestinę (3 priedas). Pildoma tiesiogiai (*online* būdu). Suvestinės ruošinį galima užpildyti iš Xml rinkmenos. Vadovaujamasi žemiau pateikta instrukcija:

|  |  |  |
| --- | --- | --- |
| Nr. | Lauko pavadinimas | Lauko pildymo paaiškinimas |
| 1. | Nr.  | Nurodomas Suvestinės numeris. Teikiant patikslintą Suvestinę, pirminis Suvestinės numeris nesikeičia. Suvestinės numeruojamos eilės tvarka. |
| 2. | Data | Nurodoma Suvestinės sukūrimo data (formatu 0000-00-00). Teikiant patikslintą Suvestinę, pirminė Suvestinės pateikimo data nesikeičia. |
| 3. | Patikslinimo data | Nurodoma suvestinės tikslinimo data (formatu 0000-00-00). |
| 4. | Laikotarpis: (nuo iki)  | Nurodomas laikotarpis, už kurį teikiama Suvestinė (formatu nuo: 0000-00-00 iki: 0000-00-00). Pradinė laikotarpio data nurodoma automatiškai nuo veiklų įgyvendinimo pradžios.  |

|  |  |  |
| --- | --- | --- |
| Nr. | Lauko pavadinimas | Lauko pildymo paaiškinimas |
| 5. | Kursas | Iš sąrašo pasirenkamas kurso numeris ir pavadinimas[[10]](#footnote-11) |
| 6. | Grupė | Nurodomas grupės numeris (triženkliu formatu, pavyzdžiui, „001“). Jei kursą lanko tik viena grupė, vis tiek rašomas grupės numeris. |
| 7. | Kurso trukmė | Automatiškai užpildoma kurso trukmė[[11]](#footnote-12) asmeniui. Nurodoma: |
| mato vnt.: 1 akad. val. = 45 min.; 1 val. = 60 min.  |
| vnt. skaičius: užpildoma kurso trukmė, apskaičiuota nurodytais mato vienetais. |
| 1. 8.
 | Nr. | Dalyviai numeruojami automatiškai. |
| 9. | Dalyvio pavardė | Užpildoma dalyvio pavardė pasirinkus iš sąrašo. |
| 10. | Dalyvio vardas | Užpildoma dalyvio pavardė pasirinkus iš sąrašo. |
| 11. | Dalyvio gimimo data | Automatiškai užpildoma dalyvio gimimo data. |
| 12. | Šioje suvestinėje deklaruotas faktiškai dalyvio lankytų val. / ak. val. skaičius | Užpildomas bendras dalyvio per ataskaitinį laikotarpį deklaruotas faktiškai dalyvio lankytų val./ak. val. skaičius. Pildoma tais pačiais vienetais kaip kurso trukmės vienetai.Į faktiškai dalyvio lankytų valandų skaičių **nėra** įtraukiamos su pateisinama priežastimi praleistos mokymų valandos.  |
| 13. | Komentaras | Užpildomos konkrečios faktinės dalyvio lankytų mokymų datos ir trukmės. |

1. DMS neleidžia pateikti lankomumo suvestinės tol, kol nepateikti visų suvestinėje įtrauktų projekto dalyvių anketiniai duomenys.

# 3. PRIEDAI

1 priedas „Projekto dalyvio anketa“;

2 priedas „Mokymų grafikas“;

3 priedas „Projekto dalyvių mokymų lankomumo supaprastinta suvestinė“;

4 priedas „Supaprastintas mokymų grafikas“;

5 priedas „Mokymo (-ų) dalyvių sąrašo forma“;

6 priedas „Duomenų apie projekto dalyvius įvedimo forma“;

7 priedas „Informacijos apie projekto dalyvių pasiektus rezultatus įvedimo forma“;

8 priedas „Informacijos apie kursus forma“;

9 priedas „Pranešimas dėl asmens duomenų tvarkymo“.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Jeigu projekto loginiame pagrindime yra nustatomi antro lygio fiziniai rodikliai, tuomet kursas atitinka antro lygio fizinį rodiklį. Kitu atveju kursas atitinka pirmo lygio fizinį rodiklį. [↑](#footnote-ref-2)
2. Kurso numeris ir pavadinimas pasirenkamas iš su įgyvendinančiąja institucija suderinto kursų sąrašo Europos Sąjungos struktūrinių fondų lėšų bendrai finansuojamų projektų duomenų mainų svetainėje. [↑](#footnote-ref-3)
3. Dalyvavimo projekto veiklose pradžios data ir pirma projekto dalyvio dalyvavimo tiesioginėse projekto veiklose diena turi sutapti. [↑](#footnote-ref-4)
4. Kol SFMIS nėra atnaujinta Projekto dalyvio anketa, anketos pildymo datos vietoje nurodoma dalyvavimo projekto veiklose pradžios data. [↑](#footnote-ref-5)
5. Jeigu projekto dalyviai neturi jokių teisinių santykių su Lietuvos valstybe arba nurodyti dalyvio duomenys tikslūs ir gali būti pagrįsti pirminiais dokumentais arba tai antras žmogus projekte, kurio vardas, pavardė ir gimimo data sutampa ir projekto vykdytojas dėl to negali pateikti dalyvių duomenų per DMS, tokiu atveju projekto vykdytojas kreipiasi į įgyvendinančiąją instituciją. [↑](#footnote-ref-6)
6. 6 priedas „Duomenų apie projekto dalyvius įvedimo forma“ [↑](#footnote-ref-7)
7. 7 priedas „Informacijos apie projekto dalyvius, baigusius dalyvauti projekte, įvedimo forma“ [↑](#footnote-ref-8)
8. Kol SFMIS nėra atnaujinta Projekto dalyvio anketa, anketos pildymo datos vietoje nurodoma dalyvavimo projekto veiklose pradžios data. [↑](#footnote-ref-9)
9. Supaprastintas mokymų grafikas (4 priedas) gali būti teikiamas tik projektų sutartims, pasirašytoms iki mokymų grafiko (2 priedo) pildymo DMS tiesiogiai (online) būdu realizavimo. [↑](#footnote-ref-10)
10. Suderintas su ĮI informacijos apie kursus formoje (Instrukcijos 18–19 p.) ir atitinka Sutarties priedo „Projekto aprašymas“ lentelėje „Projekto loginis pagrindimas“ nurodytą fizinį rodiklį. [↑](#footnote-ref-11)
11. Trukmė nurodoma tokia, kokia yra nurodyta užregistruoto kurso informacijoje (Instrukcijos 18–19 p.). [↑](#footnote-ref-12)